Diari Oficial de la Generalitat Valenciana


Sumari del DOGV 3989, del 30-04-2001 (2001/3785)

Informació pública del programa d'actuació integrada del sector residencial R-11 de San Antonio de Benagéber.
-------------------------------------------------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3785


Organisme emissor
:   Dunas de Benageber, SL

Tipus de document
:   Anunci

Informació pública del programa d'actuació integrada del sector residencial R-11 de San Antonio de Benagéber. [2001/S3785]
  
D'acord amb la Llei 6/1994, Reguladora de l'Activitat Urbanística, es comunica als possibles interessats o afectats el següent:
  
Primer. Que la mercantil Dunas de Benagéber SL ha formulat una proposta de programa d'actuació integrada del sector residencial R-11, segons el Pla General d'Ordenació Urbana de San Antonio de Benagéber, a l'empara del que estableix l'article 48 de la citada Llei. Aquesta proposta esta formada pels projectes de programa, pla parcial, programa d'actuació integrada i avantprojecte d'urbanització, de l'esmentat sector R-11.
  
Segon. Conforme al que estableix l'article 48.1 c) en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació publica, pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.
  
Tercer. Es fa constar que durant aquest període els interessats en aquest procediment podran formular qualssevol al·legacions que els convinga segons dret, així com altres alternatives tecnicoeconòmiques, en aquest últim cas, es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació publica alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. En aquest cas, la pròrroga es farà constar en l'expedient i es notificarà als que, per desconéixer-ho, presenten pliques prematurament.
  
Quart. Qualsevol interessat podrà consultar l'expedient en la notària del senyor Manuel Puerto Vaño, situada a la ciutat de la Pobla de Vallbona, en el carrer Poeta Llorente, número 150, escala A, 1r, porta 2a, els dies hàbils, en horari de 10.00 h a 14.00 h. Igualment es fa constar que qualsevol persona podrà comparéixer en aquesta notària per a obtindre còpia de l'acta de protocol·lització del programa i documents que s'acompanyen o sol·licitar que se l'exhibisca la mateixa.
  
Cinqué. L'esmentada documentació, així com, l'expedient administratiu, podrà ser consultat en l'Ajuntament de San Antonio de Benagéber, en els dies hàbils.
  
Sisé. L'acte d'obertura de pliques tindrà lloc el primer dia hàbil a la conclusió del termini per a presentar-les.
  
Simultàniament, es procedeix a remetre avís del present anunci als domicilis fiscals dels titulars cadastrals , d'acord amb el que estableix l'article 46.3, sense perjuí d'això i conforme al que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà d'aquest anunci, i perquè servisca de notificació als titulars cadastrals amb domicili desconegut o els que no consta el seu domicili conforme a la informació que obra en el cadastre.
  
Polígon Parcel·la titular Domicili
  
34 9 Juan Bautista Port Belda Desconegut
  
34 10 i 11 Juan Antonio Roch Chilet Desconegut
  
34 46 José María Pons Hernández Desconegut
  
3 37 i 45 Francisco Fabado Guasp Desconegut
  
3 38 Desamparados Jiménez Campos Desconegut
  
3 40 Bautista Guillem Benlloch Desconegut
  
3 47 Francisco Lluna Aullana Desconegut
  
3 75 Concepció Lluna Pons Desconegut